hotchpotch/miracl-hf-unified huggingface dataset:
ভুলুয়া নদী
ভুলুয়া নদী বাংলাদেশের দক্ষিণ-পূর্বাঞ্চলের নোয়াখালী ও লক্ষ্মীপুর জেলার একটি নদী। নদীটির দৈর্ঘ্য ৭১ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভুলুয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৫।
লহর নদী
লহর নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লহর নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৯।
লংগন নদী
লংগন নদী বা বলভদ্রা নদী বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লংগন নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২০।
নারীর প্রতি সকল প্রকার বৈষম্য বিলোপ
নারীর প্রতি সকল প্রকার বৈষম্য বিলোপ সনদ (সিডও) নারীর মানবাধিকার প্রতিষ্ঠার লক্ষ্য নিয়ে ১৯৭৯ সালের ১৮ ডিসেম্বর জাতিসংঘের সাধারণ পরিষদে গৃহীত হয় এই সনদটি। ইংরেজিতে (কনভেনশন অন দ্যা ইলিমিনেশন অব অল ফর্ম অব ডিসক্রিমিনেশন এগেইনস্ট ওমেন) যার সংক্ষেপ-সিইডিএডাব্লিউ বা সিডও। ১৯৮১ সালের ৩ সেপ্টেম্বর থেকে সনদটি কার্যকর হতে শুরু করে।
এয়ার নিউজিল্যান্ড
এয়ার নিউজিল্যান্ড লিমিটেড হচ্ছে নিউজিল্যান্ড এর জাতীয় বিমান সংস্থা৷ বিমান সংস্থাটি নিউজিল্যান্ড এর অকল্যান্ড অবস্থিত এবং এটি প্রশান্ত মহাসাগরীয় অঞ্চল এবং যুক্তরাজ্যসহ ১৯ টি দেশের ৩১ টি আন্তর্জাতিক গন্তব্যস্থল এবং অভ্যন্তরীন রুটের ক্ষেত্রে ২১ টি গন্তব্যস্থলে এর বিমানসমূহ পরিচালনা করে থাকে৷ বিমান সংস্থাটি ১৯৯৯ সাল হতে স্টার এলায়েন্সের একজন সদস্য৷ এয়ার নিউজিল্যান্ডের যাত্রা শুরু হয়েছিলো ১৯৪০ সালে, তাসমান এম্পায়ার এয়ারওয়েজ লিমিটেড(টিইএএল) নামে৷ সংস্থাটি তখন নিউজিল্যান্ড এবং অস্ট্রেলিয়ার মধ্যে বিমান পরিচালনা করত৷ তাসমান এম্পায়ার এয়ারওয়েজ লিমিটেড(টিইএএল)১৯৬৫ সালে নিউজিল্যান্ড সরকার কর্তৃক পুরোপুরি অধিগৃহীত হয়৷ এ সময় বিমান সংস্থাটির নাম পরিবর্তন করে এয়ার নিউজিল্যান্ড রাখা হয়৷ বিমান সংস্থাটি ১৯৭৮ সাল পর্যন্ত শুধু আন্তর্জাতিক ফ্লাইট পরিচালনা করত, যে পর্যন্ত না নিউজিল্যান্ড সরকার সংস্থাটিকে আঞ্চলিক আরেকটি সংস্থা নিউজিল্যান্ড ন্যাশনাল এয়ারওয়েজ কর্পোরেশন এর সাথে একীভূত করে৷
এয়ার নিউজিল্যান্ডের যাত্রা ১৯৪০ সালে টিইএএল(তাসমান এম্পায়ার এয়ারওয়েজ লিমিটেড) নামে শুরু হয়েছিলো৷ প্রথমদিকে এ বিমান সংস্থাটি ট্রান্স তাসমান রুটে শর্ট এম্পায়ার ফ্লাইং বোট ব্যবহারের মাধ্যমে যাত্রী ও মালামাল পরিবহন করত৷ দ্বিতীয় বিশ্বযুদ্ধের পরে টিইএএল(তাসমান এম্পায়ার এয়ারওয়েজ লিমিটেড) নিউজিল্যান্ড এর অকল্যান্ড হতে অস্ট্রেলিয়ার সিডনিতে সাপ্তাহিক ফ্লাইট পরিচালনা করত৷ এর চলাচল রুটের মধ্যে ওয়েলিংটন এবং ফিজিও ছিলো৷ ১৯৫৩ সালে নিউজিল্যান্ড এবং অস্ট্রেলিয়ার সরকার টিইএএল এর ৫০ শতাংশ কিনে নেয়৷এর পরবর্তী সময়ে ১৯৬০ সালের দিকে বিমান সংস্থাটি ফ্লাইং বোট এর পরিবর্তে টার্বোপ্রপ এয়ারলাইনার ব্যবহার করা শুরু করে৷ ১৯৬৫ সালে নিউজিল্যান্ড সরকার টিইএএল(তাসমান এম্পায়ার এয়ারওয়েজ লিমিটেড) সংস্থাটিতে অস্ট্রেলিয়া সরকারের অধীগ্রস্থ ৫০ শতাংশ অংশও কিনে নেয় এবং সংস্থাটির নামকরণ এয়ার নিউজিল্যান্ড করে৷
এয়ার নিউজিল্যান্ড এর প্রধান কার্যালয়টি নিউজিল্যান্ড এর অকল্যান্ড সিটিতে অবস্থিত৷ এটি একটি ছয় তলা ভবন৷
এয়ার নিউজিল্যান্ড এর উল্লেখযোগ্য অপারেশনাল সাবসিডিয়ারিগুলো হচ্ছে- এয়ার নিউজিল্যান্ড কার্গো, এয়ার নেলসন এবং মাউন্ট কুক এয়ারলাইন৷
এয়ার নিউজিল্যান্ড এর উল্লেখযোগ্য টেকনিক্যাল সাবসিডিয়ারিগুলো হচ্ছে- এয়ার নিউজিল্যান্ড এঞ্জিনিয়ারিং এবং ক্রিস্টচার্চ এঞ্জিন সেন্টার৷
এয়ার নিউজিল্যান্ড এবং এর অধীনস্থ সাবসিডিয়ারিগুলো ২১ টি অভ্যন্তরীণ গন্তব্যস্থল এবং ১৯ টি দেশের ৩১ টি আন্তর্জাতিক গন্তব্যস্থলে এর বিমানসমূহ পরিচালনা করে থাকে৷
নিচের এয়ারলাইন্সগুলোর সাথে এয়ার নিউজিল্যান্ড এর কোড শেয়ার চুক্তি বিদ্যমান রয়েছে৷
দীর্ঘ যাত্রার ফ্লাইটে নিউজিল্যান্ড এয়ারলাইন্স সাধারণত বোয়িং জেট বিমানগুলো ব্যবহার করে থাকে৷ অপরদিকে, অভ্যন্তরীণ রুট এবং সল্প পাল্লার যাত্রার ক্ষেত্রে বিমান সংস্থাটি এয়ারবাস বিমান ব্যবহার করে থাকে৷ ২০১৬ সালের ৩১ ডিসেম্বর অনুযায়ী এয়ার নিউজিল্যান্ড এর বিমান বহরে নিচের বিমানগুলো রয়েছে:
এয়ারবাস এ৩২০-২০০, এয়ারবাস এ৩২০নিও, এয়ারবাস এ৩২১নিও, বোয়িং ৭৭৭-২০০ইআর, বোয়িং ৭৭৭-৩০০ইআর এবং বোয়িং ৭৮৭-৯৷
পূর্বে বিভিন্ন সময়ে এয়ার নিউজিল্যান্ড নিচের বিমানগুলো পরিচালনা করেছে(যে সকল এয়ারক্রাফট শুধুমাত্র টিইএএল অথবা এনএসি কিংবা এয়ার নিউজিল্যান্ড এর সাবসিডিয়ারিগুলোর মাধ্যমে পরিচালিত হয়েছে, তা অন্তর্ভূক্ত করা হয়নি):
লকহীড এল-১৮৮ ইলেকট্রা, ফকার এফ২৭ ফ্রেন্ডশীপ, ডগলাস ডিসি-৮-৫২, বোয়িং ৭৩৭-২০০, ম্যাকডোনেল ডগলাস ডিসি-১০-৩০, বোয়িং ৭৪৭-২০০, বোয়িং ৭৬৭-২০০ইআর, বোয়িং ৭৪৭-৪০০, বোয়িং ৭৪৭-৩০০, বিএই ১৪৬-২০০, বিএই ১৪৬-৩০০ ইত্যাদি৷
গৃহপালিত কুকুরের জাতের তালিকা
শত শত বছর ধরে কুকুরদের বাছাইকৃত বংশবৃদ্ধিকরণ করা হয়ে আসছে। কুকুরদের একই বংশধারা অথবা অন্য জাতের সংমিশ্রণে ভিন্ন বা মিশ্র জাতের কুকুরের বংশবৃদ্ধি করা হয়। এটি একটি চলমান প্রক্রিয়া এবং এর ফলে গ্রেট ড্যান হতে চিহুয়াহিয়া পর্যন্ত; ব্যাপক আকারের জাতের ভিন্নতা এবং বৈশিষ্ট্য দেখা যায়।." নিম্নের তালিকায় বিভিন্ন জাতের কুকুরের নাম ও ক্ষেত্র দেয়া হলো।
কুকুরকে কয়েকটি ভাগে ভাগ করা হয় যেমন:
এসকল ছাড়াও কুকুরের আরো বিভিন্ন ধরণ রয়েছে যেমন খেলার জন্য।
বিভিন্ন আন্তর্জাতিক ও জাতীয় সংস্থা কুকুরদের কয়েকটি বিষয়শ্রেণীতে বিভক্ত করেছে যা নিম্নে তালিকায় কুকুরদের নাম ও চিত্রের সাথে একই লাইনে উল্লেখ করা হয়েছে। তবে বিভিন্ন কুকুর তালিয়াভুক্ত না হওয়াতে তাদের কথা "উল্লেখ নেই" হিসেবে চিহ্নিত করা হয়েছে।
কুকুরদের নিয়ে কাজ করা এসকল প্রতিষ্ঠানগুলো হচ্ছে -
ভারতীয় পাইথন
দেশি অজগর বা ভারতীয় পাইথন বা ভারতীয় অজগর পাইথন প্রজাতির একটি দীর্ঘ এবং বিষহীন সাপ। এটি ভারতীয় উপমহাদেশ এবং দক্ষিণ এশিয়ার ক্রান্তীয় ও উপক্রান্তীয় অঞ্চলে দেখা যায়। এর বৈজ্ঞানিক নাম "Python molurus"। এর অন্যান্য সাধারণ নাম হল "কালো লেজের পাইথন, ভারতীয় অজগর" এবং "ভারতীয় পার্বত্য পাইথন"। এই প্রজাতিটি দক্ষিণ এশিয়ার মধ্যেই সীমাবদ্ধ। এটি বর্মী পাইথনের চেয়ে হালকা এবং এর দৈর্ঘ্য প্রায় ৩ মিটারের (৯.৮ ফুট) মতো হয়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
এই উপপ্রজাতিটি প্রধানত ভারত, দক্ষিণ নেপাল, পাকিস্তান, শ্রীলঙ্কা, ভুটান, বাংলাদেশে পাওয়া যায়। এছাড়া মায়ানমারেও এই উপপ্রজাতিটি পাওয়া যায়।
আলেকজান্দ্রা কল্লোনতাই
আলেকজান্দ্রা কল্লোনতাই(৩১ মার্চ, ১৮৭২ - ৯ মার্চ ১৯৫২) একজন রুশ কমিউনিস্ট বিপ্লবী ছিলেন। তিনি প্রথম মেনশেভিকের সদস্যা হিসাবে রাজনীতিতে যোগ দেন। তারপরে ১৯১৪ সালে বলশেভিকের সদস্য হন। কল্লোনতাইকে ১৯২৩ সালে সোভিয়েত রাষ্ট্রদূত হিসাবে নিয়োগ দেওয়া হয়।
আলেকজান্দ্রা কল্লোনতাই ৩১ মার্চ, ১৮৭২ সালে সেইন্ট পিটার্সবার্গে জন্ম গ্রহণ করেন। তাঁর পিতার নাম জেনারেন মিখাইল আলেক্সিভিস দমনতভিসি। তাঁর পিতা ইউক্রেয়িন কসাক বংশের উত্তরাধিকার ছিলেন যাঁদের ১৩ শতক পর্যন্ত ইতিহাস পাওয়া যায়। তিনি ১৮৭৭-৭৮ পর্যন্ত রুশ-তুর্কি যুদ্ধে অশ্বারোহী অফিসার হিসেবে দায়িত্ব পালন করেন এবং ১৮৭৯ সালে যুদ্ধের পর বুলগেরিয়ার রাশিয়ান প্রশাসন একজন উপদেষ্টা হিসেবে। তিনি উদার রাজনৈতিক মতামত প্রকাশ করতেন এবং যুক্তরাজ্য এর মতো একটি সাংবিধানিক রাজতন্ত্রের পক্ষপাতীছিলেন। তাঁর মায়ের নাম আলেকজান্দ্রা আন্দ্রভান মাসালিনা মরাভিন্সকায়া।
যখন কল্লোনতাই প্রাথমিকভাবে কৃষক কমিউন উপর ভিত্তি করে সমাজের একটি পুনর্গঠনের জনপ্রিয়বাদী ধারণা গ্রহণ করেছিলেন, ১৯শতকের শেষ দশকে এই ধরনের তত্ত্বের কার্যকর সমর্থনকারীরা সংখ্যায় অল্প ছিলেন। সে সময় মার্কসবাদ, কারখানা শ্রমিকদের জ্ঞানদান উপর তার জোর দিয়ে ক্ষমতার বিপ্লবী দখল করার এবং আধুনিক শিল্প সমাজের নির্মাণ কথা বলে কল্লোনতাই সে সময় এই চিন্তার মধ্যে দোলাচলে ছিলেন। সে সময় তাঁর বোনের সাথে একটি লাইব্রেরীতে শহরের শ্রমিক দের রাজনৈতিক মৌলিক বিশেষে পড়াতে গিয়ে মার্ক্সবাদী ধারনা স্বছ হয়।
১৯১৭ সালে তিনি নরওয়ে থেকে রাশিয়ায় ফিরে আসেন, জারের পদত্যাগের খবর শুনে।
১৯০৩ সালে রাশিয়ান সোশ্যাল ডেমোক্রেটিক লেবার পার্টির ভেতরে জুলিয়াস মারতভের অধীনে মেনশেভিক এবং ভ্লাদিমির লেনিন অধীনে বলশেভিকদের মধ্যে বিভক্তর সময় সময়ে কল্লোনতাই কোন অংশেই যোগদান করেন নি। অক্টোবরে বলশেভিক বিপ্লবের পর ১৯১৭ সালে তিনি আবার রাজনৈতিক কর্মজীবন শুরু করেন। তিনি সমাজকল্যাণমূলক কাজ করতে থাকেন। তার সময়ের অন্য মার্কসবাদীদের মত তিনিও নারীদের সমতা বিষয়ে একজন সেরা নেত্রী, যিনি উদার নারীবাদ মতাদর্শের বিরোধিতা করেছিলেন। উদার নারীবাদ মতাদর্শকে তিনি বুর্জোয়া মতাদর্শ হিসেবে দেখেছিলেন, যদিও পরবর্তীকালের নারীবাদীরা সেটিকে উত্তরাধিকার দাবি করেছেন।
কল্লোনতাই এর রাজনৈতিক প্রভাব কম থাকায় ১৯২০ সালে কূটনৈতিক পদে পার্টির নিযুক্ত করে। তিনি ইউএসএসআর নারী রাজনীতিতে নেতৃস্থানীয় ভূমিকা পালন করেন।
আলেকজান্দ্রা কল্লোনতাই ৯ মার্চ ১৯৫২ সালে ৭৯ বছর বয়সে মারা যান।
দুর্গাপুর রেলওয়ে স্টেশন
দুর্গাপুর রেল স্টেশন হল দুর্গাপুর মহানগরীর একটি প্রধান রেল স্টেশন।এটি বর্ধমান-আসানসোল রেল পথে অবস্থিত।এটি বর্তমানে ভারতের একটি আদর্শ বা মডেল স্টেশন হিসাবে ঘোষিত হয়েছে।এই স্টেশন পশ্চিমবঙ্গ এর বর্ধমান জেলায় অবস্থিত।এই স্টেশন দুর্গাপুর শহর ও পার্শবর্তী শিল্প এলাকার রেল পরিসেবা প্রদান করে।
১৮৫৪ সালের ১৫ অগস্ট হাওড়া থেকে হুগলি পর্যন্ত প্রথম যাত্রীবাহী ট্রেন চলে। এটিই ছিল পূর্ব ভারতের প্রথম যাত্রীবাহী ট্রেন। ১৮৫৫ সালে এই ট্র্যাকটি রানিগঞ্জ পর্যন্ত সম্প্রসারিত হয়।
ইরা সিঙ্ঘল
ইরা সিঙ্ঘল - ২০১৫ ব্যাচের AGMUT (অরুণাচল প্রদেশ, গোয়া, মিজোরাম, ইউনিয়ন টেরিটরিস) ক্যাডার, ভারতীয় প্রশাসনিক সেবা অফিসার। ২০১৪ সালে ইউ. পি. এস. সি. সিভিল সার্ভিস পরীক্ষায় ইরা সর্বাধিক নম্বর প্রাপ্ত ব্যক্তি। সিঙ্ঘল সিভিল সার্ভিস পরীক্ষায় চতুর্থ প্রচেষ্টায় শীর্ষস্থান লাভ করেন। তিনি প্রথম শারীরিকভাবে প্রতিবন্ধী নারী যিনি সিভিল সার্ভিস পরীক্ষার সাধারণ বিভাগেে শীর্ষস্থান লাভ করেন।
ইরা সিঙ্ঘল জন্মগ্রহণ করেন মীরাটে । তাঁঁর পিতা ও মাতা রাজেন্দ্র সিঙ্ঘল এবং অনিতা সিঙ্ঘল। তাঁঁর বাবা পেশায় একজন ইঞ্জিনিয়ার এবং মা বীমা উপদেষ্টা। তিনি মীরাটের সোফিয়া বালিকা বিদ্যালয়ের এবং দিল্লির লরেটো কনভেন্ট স্কুলে, শীর্ষ স্থানীয়া ছিলেন। ইরা স্কলায়োসিস নামক একটি মেরুদণ্ড-সম্পর্কিত ব্যাধিতে ভুগছেন, যাতে তার বাহু আন্দোলন বিঘ্নিত হতে থাকে। তিনি আর্মি পাবলিক স্কুল , ধৌলাকুয়ান থেকে বিদ্যালয়ের পাঠ শেষ করে নেতাজি সুভাষ ইনস্টিটিউট অফ টেকনোলজি থেকে কম্পিউটার ইঞ্জিনিয়ারিং পড়েন এবং ফ্যাকাল্টি অফ ম্যানেজমেন্ট স্টাডিজ, দিল্লি থেকে মার্কেটিং ও ফিন্যান্সে দ্বৈত এমবিএ প্রাপ্ত করেন।
২০১০ সালে সিভিল সার্ভিস পরীক্ষায় পাশ করেও, কর্তৃপক্ষ স্কলায়োসিস বা মেরুদণ্ডেের বক্রতা জনিত অসুখের কারণে হাতের দ্বারা টানা,ঠেলা ও টেনে তোলার অক্ষমতার জন্য তাঁকে প্রাপ্য পদ দিতে অস্বীকার করেন। ২০১২ সালে, তিনি কেন্দ্রীয় প্রশাসনিক ট্রাইব্যুনালেের (ক্যাট) বিরুদ্ধে একটি মামলা দায়ের করেন। মামলাটিতে চার বছর পর জেতেন এবং ইন্ডিয়ান রেভিনিউ সার্ভিসে (সি ও ইসি) সহকারী কমিশনারের পদ প্রাপ্ত হন। সিঙ্ঘল সিভিল সার্ভিস পরীক্ষা ২০১০, ২০১১, ২০১৩ এবং ২০১৪ সালে দেন, প্রথম তিনটি প্রচেষ্টায় তিনি ইন্ডিয়ান রেভিনিউ সার্ভিসে চাকরী পান, কিন্তু ২০১৪ সালে তিনি ভারতীয় প্রশাসনিক সেবায় চাকরী পান।
বিশ্ব মুসলিমাহ
বিশ্ব মুসলিমাহ, মিস ওয়ার্ল্ড মুসলিমাহ নামেও পরিচিত, একটি বার্ষিক আন্তর্জাতিক সৌন্দর্য প্রতিযোগিতা এবং তরুণ মুসলিম নারী পুরস্কৃত করার ইভেন্ট যারা  জন্য যারা বিচার করার জন্য দেখানো হয়েছে, একনিষ্ঠতা, মর্যাদা, ইসলামীক মূল্যবোধের এবং সমষ্টিগত উন্নয়নের প্রতি সচেতনতা বিচার করা হয়। ইভেন্টটি ওয়ার্ল্ড মুসলিমাহ ফাউন্ডেশন (WMF) এর নিয়ন্ত্রণে একটি আন্তর্জাতিক দাতব্য ইভেন্ট হিসাবে পরচালিত হয়। এর উদ্দেশ্য খাদ্য সংকট, যুদ্ধ, সংঘর্ষ ও প্রাকৃতিক দুর্যোগে ক্ষতিগ্রস্থ মুসলিম নারীদের সহায়তা করা। বিশ্ব মুসলিমাহ ২০১১ সালের ১লা অগাস্ট  প্রথমবারের মতো অনলাইনে অনুষ্ঠিত হয় এবং একই বছরের ১৩ই সেপ্টেম্বর গ্র্যান্ড ফাইনাল অনুষ্ঠিত হয়।
প্রতিযোগিতার মানদণ্ড মিস ওয়ার্ল্ড প্রতিযোগিতার স্বাভাবিক মানদণ্ড থেকে কিছুটা ভিন্ন। প্রতিযোগীকে ধর্মীয় ভক্তি ও অনুশাসন প্রদর্শন এবং মুসলিম জীবনধারার প্রতি আত্মিকতার মাধ্যমে ইতিবাচক আদর্শ পথিকৃৎ হয়ে উঠার প্রয়োজন পড়ে।
প্রতিযোগীতাটিতে সৌন্দর্য বাচন ভঙ্গি, বুদ্ধিমত্তা ও জীবনাচরণে ধর্মের প্রভাব ইত্যাদি বিবেচিত হয়। এমনকি প্রতিযোগীর তাহাজ্জুতের নামাজও বিবেচিত হয়।
২০১১ সালে প্রথমবারের মতো প্রতিযোগিতাটি অনুষ্ঠিত হয় এবং তখন এটি শুধুমাত্র ইন্দোনেশিয়ানদের জন্যে উন্মুক্ত ছিল। কিন্তু পরে এটা আন্তর্জাতিকভাবে উন্মুক্ত করে দেওয়া হয়।মুসলিম নির্বাচন পরিষদের সামনে প্রবেশের আগে বিশ্বের ২০ জন চূড়ান্ত প্রতিযোগীকে ইন্দোনেশিয়ার  জাকার্তা আসতে হয়। জাকার্তায় একটি কর্মশালায় অংশগ্রহণ করে যা মূলত দুইটি পৃথক বিষয়/ভাবধারায় বিভক্ত।
কর্মশালায় অবস্থানরত সময়ে চূড়ান্ত প্রতিযোগীদের, কুরআন পাঠ করণ সহ বাধ্যতামূলক প্রার্থনা এবং ইসলামের উপর আরো জ্ঞান অর্জন চর্চা দৈনন্দিন কার্যক্রম হিসাবে থাকে। কিছু ক্ষেত্রে ইভেন্টের বাইরে আরও বেশিও থাকে, যেহেতু চূড়ান্ত প্রতিযোগীরা আদর্শ মুসলিমাহ এর দৃষ্টান্তমূলক মডেল হিসাবে পরিচিতি পায়।
এই প্রতিযোগিতাটি ২০১১ সাল হতে মুসলিম নারী সংগঠন ওয়ার্ল্ড মুসলিমাহ ফাউন্ডেশন (WMF) দ্বারা সংগঠিত হয়।
প্রতিযোগিতায় নিম্নলিখিত বিভাগসমূহে বিজয়ী ঘোষণা করা হয়ঃ
বিষ্ণু রামকৃষ্ণ কারকারে
বিষ্ণু রামকৃষ্ণ কারকারে( জন্ম : ১৯১০ - মৃত্যু : ১৯৭৪) হিন্দু সাধারণ পরিষদের একটি ডেডিকেটেড কর্মী. এই ব্যক্তিকে গান্ধী-হত্যা মামলায় যাবজ্জীবন কারাদণ্ড প্রদান করা হয়.
আদালতে যখন গান্ধি হত্যাকাণ্ডের মামলা চলছিল তখন মদনলাল পাওয়া স্বীকার করেন যে, যেসব লোক এই ষড়যন্ত্রের মধ্যে অন্তর্ভূক্ত ছিল, পূর্বের কৌশন অনুযায়ী তাকে কেবল বম মেরে জনসভায় আতঙ্ক সৃষ্টি করার কাজ দেওয়া ছিল। শেষ কাজ অন্য লোকের দ্বায়িত্বে ছিল। যখন তাকে ছোটুরাম যাওয়ার  থেকে বাঁধা প্রদান করেছিলেন তিনি যেভাবেই সম্ভব হোক না কেন তিনি তার কাজ করে ফেলেছিলেন। সেইদিনের কৌশন যদিও অসফল হয়েছিল কিন্তু এই ঘটনার তথ্য সরকার তো পেয়েই গিয়েছিলেন যে, গান্ধির হত্যা যে কেউ যে কোনে সময় করে ফেলতে পারে। তাহলে তার সুরক্ষার চিন্তা কাকে করা উচিৎ ছিল?
পুরুষত্ব
পুরুষত্ব বা নরত্ব (ছেলেস্বভাব, পুরুষালি ভাব অথবা পৌরুষ নামেও পরিচিত) হল কতগুলো বৈশিষ্ট্য, চরিত্র ও প্রবণতার সমষ্টি যা ছেলে বা পুরুষের মধ্যে প্রকাশিত হয়। পুরুষত্ব সামাজিকভাবে প্রস্ফুটিত হয়, কিন্তু সামাজিক ও জীববৈজ্ঞানিক প্রভাবক দ্বারা গঠিত হয়, যদিও এটি জীববিজ্ঞানগত পুরুষ লিঙ্গ হতে আলাদা। নারী ও পুরুষ উভয়ের মধ্যেই পুরুষালি লক্ষণ ও আচরণ দেখা যেতে পারে। যাদের মধ্যে পুরুষালি ও মেয়েলি উভয় চরিত্রের প্রভাব দেখা যায় তাদের এন্ড্রোজিনাস বলা হয়। নারীবাদী দার্শনিকগণ মনে করেন লিঙ্গের অস্পষ্টতা লৈঙ্গিক পার্থক্যকে জটিল করে তুলতে পারে।
সাহস, স্বাধীনচেতা হওয়া, দৃঢ়তা প্রভৃতি পুরুষত্বের গুণ। এসকল গুণ স্থান ও পরিবেশভেদে ভিন্ন হতে পারে এবং সামাজিক ও সাংস্কৃতিক বিষয় দ্বারা প্রভাবিত হয়ে থাকে। পুরুষত্ব ও ক্ষমতাকে বেশ গুরুত্ব দিয়ে, দায় ও পরিণতি উপেক্ষা করা হলে তাকে ম্যাকিস্মো ( machismo) বলা হয়।
Bibliographic
Other
তালোড়া ইউনিয়ন
তালোড়া ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৬৭।
দুপচাঁচিয়া উপজেলা সদর হতে উত্তর দিকে অবস্থিত এ ইউনিয়নের মোট আয়তন ৫৬৬৫ একর বা ২২.৯২ বর্গকিলোমিটার।
তালোড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী তালোড়া ইউনিয়নের মোট জনসংখ্যা ছিল ২৭৭২৪ জন, যার মধ্যে পুরুষ হল ১৩৫৮২ জন এবং নারী হল ১৪১৪২ জন।
তালোড়া ইউনিয়নের গড় স্বাক্ষরতা হার ৫৫.৩%। তার মধ্যে নারী শিক্ষার হার ৫২.৬% এবং পুরুষ শিক্ষার হার ৫৮.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃতালোড়া ইউনিয়নের অর্থনীতি মূলত কৃষি নির্ভর।
জিয়ানগর ইউনিয়ন
জিয়ানগর ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৮১।
দুপচাঁচিয়া উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৫৪৬৩ একর বা ২২.১১ বর্গকিলোমিটার।
জিয়ানগর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী জিয়ানগর ইউনিয়নের মোট জনসংখ্যা ছিল ২০৫১৮ জন, যার মধ্যে পুরুষ হল ১০০০৮ জন এবং নারী হল ১০৫১০ জন।
জিয়ানগর ইউনিয়নের গড় স্বাক্ষরতা হার ৪৭.১%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫১.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
জিয়ানগর ইউনিয়নের অর্থনীতি মূলত কৃষি নির্ভর।
চামরুল ইউনিয়ন
চামরুল ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.১৩।
দুপচাঁচিয়া উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৯৪৮ একর বা ৩২.১৪ বর্গকিলোমিটার।
চামরুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী চামরুল ইউনিয়নের মোট জনসংখ্যা ছিল ২৮০১৭ জন, যার মধ্যে পুরুষ হল ১৩৭৯৭ জন এবং নারী হল ১৪২২০ জন।
চামরুল ইউনিয়নের গড় স্বাক্ষরতা হার ৪৬.৬%। তার মধ্যে নারী শিক্ষার হার ৪২.১% এবং পুরুষ শিক্ষার হার ৫১.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
চামরুল ইউনিয়নের অর্থনীতি মূলত কৃষি নির্ভর।
ব্রুট-ফোর্স আক্রমণ
ক্রিপ্টোগ্রাফিতে, ব্রুট ফোর্স আক্রমণ হচ্ছে একজন আক্রমণকারী পাসওয়ার্ড ঠিকভাবে অনুমান করার আশায় অনেকগুলি পাসওয়ার্ড বা পরিচিত-শব্দ সমূহ নিয়ে গঠিত চেস্টা। আক্রমণকারী ধারাক্রমে সব সম্ভব পাসওয়ার্ডগুলি এবং পরিচিত-শব্দ সমূহ নিয়ে পরীক্ষা চলাতে থাকে যতক্ষণ পর্যন্ত একটি সঠিক পাওয়া যায়। অন্যথা, আক্রমণকারী key যা সাধারণত একটি মূল ফাংশন ব্যবহার করে পাসওয়ার্ড থেকে তৈরি করা হয় তা অনুমান করার চেষ্টা করতে পারেন। এটি একটি সম্পূর্ণ মূল সার্চ হিসাবে কাজ করে।
ব্রুট ফোর্স আক্রমণ হচ্ছে একটি ক্রিপ্টানালিটিক আক্রমণ যা, তত্ত্ব, কোন এনক্রিপ্ট করা তথ্য ডিক্রিপ্ট করার প্রচেষ্টায় ব্যবহার করা যেতে পারে (তথ্য-তাত্ত্বিক নিরাপদ পদ্ধতিতে ডেটা এনক্রিপ্ট করা ব্যতীত)। এ ধরনের হামলা করা হয় যখন একটি এনক্রিপশন সিস্টেমের অন্যান্য দুর্বলতার (যদি কোন থাকে) সদ্ব্যবহার করা সহজ হয় না।
যখন পাসওয়ার্ড মনন এবং সব ছোট পাসওয়ার্ড পরীক্ষা করার জন্য ব্যবহার করা হয় তখন এই পদ্ধতি খুব দ্রুত , কিন্তু এখন বড় পাসওয়ার্ডের জন্য অন্য পদ্ধতি যেমন ডিকশনারি আক্রমণ ব্যবহার করা হয়, কারণ ব্রুট ফোর্স সার্চে অত্যন্ত দীর্ঘ সময় লাগে। আর বড় পাসওয়ার্ড, পরিচিত-শব্দ এবং Key এদের আরো সম্ভাব্য মান আছে তাদের ক্র্যাক করা আরও কঠিন।
ব্রুট ফোর্স হামলা obfuscating এর মাধ্যমে এনকোড করা দ্বারা আরো কঠিন এবং কম কার্যকর করা যেতে পারে, কারন তখন আক্রমণকারী শব্দ চেনার জন্য বা আক্রমণকারী প্রতিটি অনুমান পরীক্ষা করতে বেশি কাজ করা এবং বেশি সময় লাগে। একটি এনক্রিপশন সিস্টেমের শক্তি পরিমাপ করতে, এটার বিরুদ্ধে একটি সফল ব্রুট ফোর্স আক্রমণ করতে কতদিন একজন আক্রমণকারীকে নিতে হবে তা দেখতে হবে।
ব্রুট ফোর্স আক্রমণ হচ্ছে একটি ব্রুট ফোর্স অনুসন্ধান অ্যাপ্লিকেশান, যা সব প্রার্থীদের enumerating এর সাধারণ সমস্যা সমাধানের একটি কৌশল।
ব্রুট ফোর্স আক্রমণ কাজ করে পাসওয়ার্ডের সকল সম্ভাব্য সমন্বয় নিয়ে, যা পাসওয়ার্ড তৈরি করে এবং পরীক্ষা করে দেখে যে এটি সঠিক পাসওয়ার্ড কিনা। পাসওয়ার্ড এর দৈর্ঘ্য বৃদ্ধির সাথে সাথে, সঠিক পাসওয়ার্ড বের হবার সময় এর পরিমাণ, গড় হিসাবে এবং ব্যাখ্যা মূলকভাবে বৃদ্ধি পায়। এর মানে হল এই ছোট পাসওয়ার্ড সাধারণত বেশ দ্রুত আবিষ্কার করা যেতে পারে, কিন্তু বড় পাসওয়ার্ডের দশক সময় লাগতে পারে।
ব্রুট ফোর্স আক্রমণের জন্য যে সকল সম্পদ প্রয়োজনীয় তার Key ব্যাখ্যামূলকভাবে বৃদ্ধি পায়, সুসংগত আকারে না। যদিও মার্কিন রপ্তানি প্রবিধান ঐতিহাসিকভাবে 56-বিট প্রতিসম কি-সংকলন করে (উদাহরণ, ডাটা এনক্রিপশন স্ট্যান্ডার্ড) চাবিকাঠি লেন্থ সীমাবদ্ধ, এই নিষেধাজ্ঞার জায়গায় আর নেই, তাই আধুনিক প্রতিসম আলগোরিদিম সাধারণত কম্পিউটারের গণনার 128- 256 বিট শক্তিশালী কী ব্যবহার হয়।
মীনা কেশোয়ার কামাল
মীনা কেশোয়ার কামাল (পাশতুন/ফার্সী: مینا کشور کمال; ২৭শে ফেব্রুয়ারি ১৯৫৬ - ৪ঠা ফেব্রুয়ারি ১৯৮৭) ছিলেন একজন আফগান বিপ্লবী, কবি, রাজনৈতিক কর্মী, নারীবাদী, নারী অধিকারের সমর্থক ও তদুদ্দেশ্যে সক্রিয় কর্মী। তিনি আফগানিস্তানের নারীদের বৈপ্লবিক সমিতির (RAWA) প্রতিষ্ঠাতা। ১৯৮৭ খ্রিঃ তাঁকে হত্যা করা হয়।
১৯৭৭-এ কাবুল বিশ্ববিদ্যালয়ের ছাত্রী থাকাকালীনই তিনি আফগানিস্তানের নারীদের বৈপ্লবিক সমিতির (RAWA) প্রতিষ্ঠা করেন। এই সংস্থার উদ্দেশ্য হল "আফগানিস্তানের দুঃস্থ ও কণ্ঠরুদ্ধ নারীদের মুখে ভাষা যোগানো।" সাওর বিপ্লব বা ১৯৭৮ সালের ক্যু- দেতা'র পরে আফগানিস্তানে ক্ষমতার হাতবদল হয়। ১৯৭৯ খ্রিঃ তিনি আফগানিস্তান গণতান্ত্রিক প্রজাতন্ত্রের বিরুদ্ধে প্রচার শুরু করেন এবং ঐ রাষ্ট্রের বিরুদ্ধে জনমত গড়ে তোলার জন্য বিভিন্ন স্কুলে সভা করেন। ১৯৮১ খ্রিঃ বের করেন দ্বিভাষী নারীবাদী পত্রিকা "পয়ম-এ-জ়ান" (নারীদের বার্তা)। উদ্বাস্তু শিশু ও তাদের মায়েদের জন্য তিনি একাধিক 'ওয়াতান স্কুল' গড়ে তোলেন, যেখানে আশ্রিতদের চিকিৎসা ও বিভিন্ন ব্যবহারিক কাজকর্ম শেখানো হতে থাকে।
১৯৮১ এর শেষ ভাগে ফরাসি সরকারের নিমন্ত্রণে মীনা ফরাসি সমাজবাদী পার্টি কংগ্রেসে আফগান প্রতিরোধ আন্দোলনের প্রতিনিধিত্ব করতে যান। সেখানে মীনা বক্তব্য রাখতে উঠলে উপস্থিত সোভিয়েত প্রতিনিধিদল সভা ত্যাগ করেন।
আফগানিস্তান লিবারেশন অর্গানাইজেশনের প্রতিষ্ঠাতা ফৈজ আহমদ ছিলেন মীনা কেশোয়ার কামালের স্বামী। তিনি ১৯৮৬ এর ১২ই নভেম্বর গুলবুদ্দিন হেকমতিয়ারের চরেদের হাতে প্রাণ হারান। মীনা ও ফৈজের তিন সন্তান ছিল, যাদের সম্বন্ধে কিছু জানা যায় না।
১৯৮৭ খ্রিঃ ৪ঠা ফেব্রুয়ারি পাকিস্তানের কোয়েটা শহরে মীনা কামালকে হত্যা করা হয়। ঘাতকদের পরিচয় সম্পর্কে পরস্পরবিরোধী মত আছে। তবে আফগান গুপ্ত পুলিশ, আফগান গোয়েন্দা সংস্থা "খাদ" (KHAD) এবং মৌলবাদী মুজাহিদীন নেতা গুলবুদ্দিন হেকমতিয়ারকে সম্ভাব্য ঘাতক মনে করা হয়।
২০০৬ খ্রিঃ ১৩ই নভেম্বর টাইম ম্যাগাজিনের এক বিশেষ সংখ্যায় মীনাকে "৬০ জন এশীয় বীরের" অন্যতম হিসেবে স্বীকৃতি দেওয়া হয় এবং মন্তব্য করা হয় "মাত্র ৩০ বছর বয়সে মারা গেলেও মীনা তার মধ্যেই জ্ঞানের ক্ষমতার ভিত্তিতে আফগান নারীদের অধিকারের বীজ বপন করে গিয়েছিলেন।"
দুপচাঁচিয়া ইউনিয়ন
দুপচাঁচিয়া ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.২৭।
দুপচাঁচিয়া উপজেলা সদর হতে চার দিকে অবস্থিত এ ইউনিয়নের মোট আয়তন ৪০৯৫ একর বা ১৬.৫৭ বর্গকিলোমিটার।
দুপচাঁচিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী দুপচাঁচিয়া ইউনিয়নের মোট জনসংখ্যা ছিল ১৯৯৩১ জন, যার মধ্যে পুরুষ হল ৯৯৮৫ জন এবং নারী হল ৯৯৪৬ জন।
দুপচাঁচিয়া ইউনিয়নের গড় স্বাক্ষরতা হার ৪৬.৭%। তার মধ্যে নারী শিক্ষার হার ৪৪.১% এবং পুরুষ শিক্ষার হার ৪৯.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দুপচাঁচিয়া ইউনিয়নের অর্থনীতি মূলত কৃষি নির্ভর।
গোবিন্দপুর ইউনিয়ন
গোবিন্দপুর ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৪০।
দুপচাঁচিয়া উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৭২০৯ একর বা ২৯.১৮ বর্গকিলোমিটার।
গোবিন্দপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী গোবিন্দপুর ইউনিয়নের মোট জনসংখ্যা ছিল ৩০৯৮১ জন, যার মধ্যে পুরুষ হল ১৫০৮০ জন এবং নারী হল ১৫৯০১ জন।
গোবিন্দপুর ইউনিয়নের গড় স্বাক্ষরতা হার ৫৩.৬%। তার মধ্যে নারী শিক্ষার হার ৪৯.৫% এবং পুরুষ শিক্ষার হার ৫৭.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
গোবিন্দপুর ইউনিয়নের অর্থনীতি মূলত কৃষি নির্ভর।
মার্কসবাদী আন্তর্জাল সংরক্ষণাগার
মার্কসবাদী অন্তর্জাল সংরক্ষাণাগার ( (এমআইএ বা মার্কসিস্ট ডট অর্গ) একটি অলাভজনক ওয়েবসাইট যেটি একটি বহুভাষী গ্রন্থাগার হিসেবে ব্যবহৃত হয়। এটি ১৯৯০ সালে প্রতিষ্ঠিত হয়। এই সাইটে মার্কসবাদী, সাম্যবাদী, সমাজতন্ত্রী, এবং নৈরাজ্যবাদী লেখক যেমন কার্ল মার্কস, ফ্রিডরিখ এঙ্গেলস, ভ্লাদিমির লেনিন, লিওন ত্রোত্‌স্কি, রোসা লুক্সেমবুর্গ, চে গেভারা, মিখাইল বাকুনিন, পিয়েরে জোসেফ প্রুধোঁ এবং সেইসব মতাদর্শ সম্পর্কিত লেখা, এমনকি অসম্পর্কিত লেখা (উদাহরণস্বরূপ, সুন সু এবং অ্যাডাম স্মিথ) ছাপা হয়। এটির সংগ্রহ স্বেচ্ছাসেবকদের দ্বারা পরিচালিত হয়, এবং এটার লেখাসমূহ নথি, ইমেইল এবং নিউজগ্রুপের দ্বারা বিতরণ করা হয়। পরে ১৯৯৩ সালে একটি একক গ্রোফার সাইটে সংগ্রহ করা হয়। এটাতে ৬০০ লেখকের থেকে ৬১ ভাষায় ৫৩,০০০ এর বেশি নথি ধারণ করেছে।
পাহাড়ি কালা বাটা
পাহাড়ি কালা বাটা (বৈজ্ঞানিক নাম: "Crossocheilus latius") () হচ্ছে Cyprinidae পরিবারের "Crossocheilus" গণের একটি স্বাদুপানির মাছ।
এ প্রজাতির মাছের দেহ লম্বা, অংকীয় দেশ মাথা থেকে শ্রোণী পাখনা পর্যন্ত প্রায় সোজা। মাথার উপরের অংশ চাপা, তুন্ড ডিম্বাকার। এ মাছ ১২.৫ সেমি লম্বা হয়। এরা শৈবাল, জলজ উদ্ভিদ খায়।
বাংলাদেশ ও ভারতে এ মাছ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
বাংলাদেশে বস্ত্র ও পোশাক শিল্প
বাংলাদেশের বস্ত্র ও পোশাক শিল্প আমাদের অর্থনৈতিকভাবে নানা প্রকার সাহায্য করছে বিগত বছর গুলো থেকে।গার্মেন্টসগুলো এদেশের আয়ের অন্যতম উৎস।২০০২ সালে বাংলাদেশ বিদেশে বস্ত্র ও পোশাক রপ্তানি করে ৭৭% পন্যদ্রব্য।এই দেশের অর্থ শক্তির মুল উপাদানা বা হাতিয়ার হলো বস্ত্র ও পোশাক শিল্প।২০১৩ সালে আমাদের দেশের নারি শ্রমিকের অগ্রসরতার কারনে আমাদের মোট বৈদেশিক মুদ্রা দাডায় ১৯ বিলিয়ন ডলার।বিশ্বের সর্বাধিক রপ্তানি কৃত দেশ হিসেবে চিন এর পর বাংলাদেশের স্থান। বাংলাদেশের বস্ত্র পন্যের ৬০% ক্রেতা হলো ইউরোপিয়ান দেশ আর বাকি ৪০% ক্রেতা আমেরিকান দেশ গুলো।মালিকানার কথা বলতে গেলে এই দেশের ৫% গার্মেন্টস এবং অন্যান্য বস্ত্র শিল্পের মালিক হলো বিদেশিরা।বেশির ভাগ মালিকই নিজ দেশের।
ইতিহাসের পাতায় বাংলাদেশের গার্মেন্টস শিল্প যেমন সর্নাক্ষরে লিখা আছে তেমনি বিপরীতভাবে অনেক দুর্ঘটনার সাক্ষিও আছে এই গার্মেন্টস বা বস্ত্র শিল্প।অনেক সময় বিল্ডার্সদের অমন্স্ক্তা কিংবা হেয়ালির কারনে হানি ঘটে অনেক গার্মেন্টস শ্রমিকদের,রানা প্লাজা তারই এক জলন্ত উদাহরণ।সেই পরিলক্ষিতে বর্তমানে সকল শিল্প কারখানায় বিপুল নিরাপত্তা প্রধান করা শুরু হয়েছে।বর্তমানে বাংলাদেশের নারিদের এই শিল্পে বেশি অগ্রাধিকার দেয়া হচ্ছে।তাছাডা এখন শ্রমিকদের অনেক সুবিধা প্রধান করা হ্য়।মুলত এই কারনেই দেশের শিল্প আগের থেকে বহুলাংশে এগিয়ে গেছে।
১৯৪৭ থেকে ১৯৭১ পর্যন্ত সময় কালে পুর্ব পাকিস্তানের অনেক বস্ত্র কারখানা পশ্চিম পাকিস্তানের আয়ত্তে ছিলো।
অন্তরা দেব সেন
অন্তরা দেব সেন (জন্ম ১৯৬৩) একজন ব্রিটিশ-ভারতীয় সাংবাদিক।
নোবেলজয়ী অর্থনীতিবিদ অমর্ত্য সেন ও সাহিত্যিক নবনীতা দেবসেনের কন্যা তথা প্রথম সন্তান অন্তরা দেব সেন ইংল্যান্ডের ক্যামব্রিজে জন্মগ্রহন করেন। উনি দিল্লী এবং কলকাতায় স্কুলশিক্ষা ও ভারত (কলকাতা) এবং যুক্তরাষ্ট্রে উচ্চশিক্ষা লাভ করেন। কলকাতার যাদবপুর বিশ্ববিদ্যালয় এবং ম্যাসাচুসেট্‌সের স্মিথ কলেজ ও হার্ভার্ড বিশ্ববিদ্যালয়ের উনি ছাত্রী ছিলেন।
শিক্ষাজীবনের শেষে উনি হিন্দুস্তান টাইমসে এ যোগ দেন। প্রবীণ সম্পাদক রূপে সেখান থেকে ওনাকে রয়টার্স ফাউন্ডেসনের ফেলোশিপে অক্সফোর্ড বিশ্ববিদ্যালয় পাঠানো হয়। উনি কলকাতায় আনন্দবাজার পত্রিকা গ্রুপ এবং দিল্লীতে দি ইন্ডিয়ান এক্সপ্রেসেও কাজ করেছেন।
মেঘনা লোয়ার নদী
মেঘনা নদী বা মেঘনা লোয়ার নদী বাংলাদেশের দক্ষিণ-পূর্বাঞ্চলের চাঁদপুর শরিয়তপুর বরিশাল, লক্ষ্মীপুর ও ভোলা জেলার একটি নদী। নদীটির দৈর্ঘ্য ৬৫ কিলোমিটার, গড় প্রস্থ ১১,০০০ মিটার এবং নদীটির প্রকৃতি বেণীসদৃশ। বাংলাদেশ পানি উন্নয়ন বোর্ড বা "পাউবো" কর্তৃক মেঘনা লোয়ার নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৮।
অরূপা পটংগীয়া কলিতা
অরূপা পটংগীয়া কলিতা ()অসম-এর একজন প্রসিদ্ধ ঔপন্যাসিক তথা গল্পকার৷ তাঁর গ্রন্থসমূহর মধ্যে "মৃগনাভি" (১৯৮৭), "অয়নান্ত","মিলেনিয়ামর সপোণ" (২০০২),"মরুভূমিত মেনকা আরু অন্যান্য","কাইঁটত কেতেকী", "রঙামাটির পাহারটো" ইত্যাদি উল্লেখযোগ্য৷ তাঁর সাহিত্যিক অবদানের জন্য ভারতীয় ভাষা পরিষদের পুরস্কার, প্রবীণা শইকীয়া পুরস্কার ইত্যাদিরে সম্মানিত করা হয়েছে৷ তিনি মারিয়াম অস্টিন অথবা হীরা বরুয়া নামক অসমীয়া ছোট গল্প সংকলনের জন্য ২০১৪ সালে সম্মানীয় সাহিত্য আকাদেমি পুরস্কার লাভ করেন।
অরূপা পটংগীয়া কলিতা গুয়াহাটি বিশ্ববিদ্যালয়র থেকে পার্ল এস বাক (Pearl S. Buck) র নারী চরিত্রসমূহের ওপরে গবেষণা করে ডক্টরেট ডিগ্রী লাভ করেন। বর্তমানে তিনি দরং জিলার টংলা মহাবিদ্যালয়র ইংরাজী বিষয়ের প্রবক্তা রূপে কর্মনির্বাহ করছেন।
অরূপা পটংগীয়া কলিতা প্রচুর সংখ্যক উপন্যাস তথা ছোটগল্প রচনা করেছেন। এর মধ্যে উল্লেখযোগ্যসমূহ হ'ল-
স্বাতীলেখা সেনগুপ্ত
স্বাতীলেখা সেনগুপ্ত (জন্ম ১৯৫০) হলেন একজন ভারতীয় বাঙালি মঞ্চাভিনেত্রী। ভারতীয় থিয়েটারে অভিনয়ে তাঁর অবদানের জন্য তিনি সংগীত নাটক অকাডেমি পুরস্কার পেয়েছেন।
১৯৭০-এর শুরুর দিকে ইলাহাবাদে এ. সি. বন্দ্যোপাধ্যায়ের নির্দেশনার অধীনে স্বাতীলেখা থিয়েটারে কাজ শুরু করেন। তিনি বি. ভি. কারাট, তাপস সেন ও খালেদ চৌধুরীর মতো লোকের উৎসাহও পেয়েছেন। ১৯৭৮ সালে তিনি কলকাতায় চলে আসেন এবং "নান্দীকর" নাট্যদলে যোগদান করেন। নান্দীকরে রুদ্রপ্রসাদ সেনগুপ্তের নির্দেশনায় তিনি কাজ করতে থাকেন।
১৯৭৫ সালে সত্যজিৎ রায় নির্দেশিত ঘরে বাইরে ছবিতে ভিক্টর বন্দ্যোপাধ্যায় ও সৌমিত্র চট্টোপাধ্যায়ের সাথে তিনি মুখ্য নারী চরিত্রে অভিনয় করেন। বিশ্বকবি রবীন্দ্রনাথ ঠাকুরের "ঘরে বাইরে" উপন্যাসের উপর ভিত্তি করে ছবিটি বানানো হয়েছিল।
কালিকাপ্রসাদ ভট্টাচার্য
কালিকাপ্রসাদ ভট্টাচার্য (জন্ম: ১১ সেপ্টেম্বর ১৯৭০ - মৃত্যু: ৭ মার্চ ২০১৭) একজন ভারতীয় বাঙালি লোকসঙ্গীত শিল্পী ও লোকসঙ্গীত গবেষক। তিনি আসামের শিলচরে জন্মগ্রহণ করেন। তিনি যাদবপুর বিশ্ববিদ্যালয়ে তুলনামূলক সাহিত্যে অধ্যয়ন করেন। তাঁর সঙ্গীতের অনুপ্রেরণা ছিলেন তাঁর কাকা অনন্ত ভট্টাচার্য।
১৯৯৯ সালে, তিনি উত্তরবঙ্গ এবং পূর্ববঙ্গের পল্লীগান ও লোকায়ত গানের ঐতিহ্যকে পুনর্জাগরণের উদ্দেশ্যে লোকগানের ব্যান্ড দোহার সহপ্রতিষ্ঠা করেন।
আসাম তথা উত্তর-পূর্ব ভারতের সিলেটি গান‚ বিহু‚ বাউল, কামরূপী‚ ভাওয়াইয়া গান তিনি দেশে-বিদেশে গেয়েছিলেন। তিনি বেশ কয়েকটি ছায়াছবির গানেও অবদান রাখেন। তাঁর শেষ ছায়াছবির কাজ ছিল ভুবন মাঝি (২০১৭)।
তিনি ২০১৭এর ৭ই মার্চে হুগলী জেলার গুরাপ গ্রামের কাছে এক সড়ক দুর্ঘটনায় মারা যান।
অমলপ্রভা দাস
অমলপ্রভা দাস একজন ভারতীয় গান্ধীবাদী সমাজ কর্মী ছিলেন। তিনি গুয়াহাটির শরণীয়া পাহাড়ে অবস্থিত "কৌস্তুরবা গান্ধী আশ্রম"-এর প্রতিষ্ঠা করেছিলেন। এর সাথে তিনি মহিলাদের জন্য এক আত্মসহায়ক জোট এবং হরিজনদের সামাজিক উন্নতির হকে কাজ করা "গুয়াহাটী যুবক সেবাদল" নামক এটি বেসরকারী সংগঠন প্রতিষ্ঠা করেছিলেন। তিনি সমাজে অগ্রবর্তী অবদানের জন্য ১৯৫৪ সালে ভারত সরকার তাকে পদ্মশ্রী পুরস্কার প্রদান করেন। উল্লেখযোগ্য যে, ১৯৫৪ সাল থেকেই ভারত সরকার পদ্মশ্রী পুরস্কার প্রদান করতে আরম্ভ করেছিলেন। তিনি প্রথম পদ্মশ্রী পুরস্কার লাভ করা অসমীয়া মহিলা। ১৯৮১ সালে তিনি যমুনালাল বাজাজ পুরস্কার লাভ করেন। ভারত সরকার তাঁকে আবারও দ্বিতীয় সর্বোচ্চ অসামরিক সম্মান পদ্ম বিভূষণ প্রদান করেছিলেন, পরে তিনি এই পুরস্কার নিতে অস্বীকার করেন।
১৯১১ সালর ১২ নভেম্বর তারিখে ডিব্রুগড়এ এক সম্ভ্রান্ত পরিবারে অমলপ্রভা দাসের জন্ম হন। তাঁর পিতা হরেকৃষ্ণ দাস এবং মাতা হেমপ্রভা দাস মহাত্মা গান্ধীর অনুগামী ছিলেন। তিনি প্রারম্ভিক শিক্ষা স্থানীয় শিক্ষা প্রতিষ্ঠান সমূহতে গ্রহণ করেন, তার পরে তিনি উচ্চ শিক্ষার জন্য কটন কলেজএ নামভর্তি না করে কলকাতার বেথুন কলেজে নাম লেখান। এর থেকে তিনি ১৯২৯ সালে এন্ট্রান্স পরীক্ষা পাস করেন, তার পরে তিনি কলকাতার স্কটিশ চার্চ কলেজে নামভর্তি করেন এবং সেখান থেকেই রসায়ন বিজ্ঞানে স্নাতক এবং প্রায়োগিক রসায়ন বিজ্ঞানে স্নাতকোত্তর ডিগ্রী লাভ করেন; সেই থেকে এই বিজ্ঞান বিভাগে স্নাতকোত্তর ডিগ্রী লাভ করা প্রথম একজন অসমীয়া মহিলা হিসেবে পরিগণিত হন। তার পরে তিনি ক্লিনিকাল পেথোলজীতে ডিপ্লোমা লাভ করেন; উচ্চশিক্ষিত অমলপ্রভা ব্রিটিশ সরকারের অধীনে কটন কলেজে শিক্ষকতা করার প্রস্তাব পেয়েছিলেন কিন্তু দেশপ্রেমমূলক কারণের জন্য তিনি এই চাকরি প্রত্যাখ্যান করেন।
১৯৩৪ সালে মহাত্মা গান্ধী অসমে এসে গুয়াহাটীস্থিত তাঁদের গৃহেই আশ্রয় নিয়েছিলেন। মহাত্মা গান্ধীর সাথে অমলপ্রভার এই সাক্ষাৎকার তাঁর জীবনে বিস্তর প্রভাব ফেলেছিল। তিনি গুয়াহাটীর শরণীয়া পাহাড়ে মাতৃ আশ্রম প্রতিষ্ঠা করেছিলেন। পরবর্তীতে এই আশ্রম কৌস্তুরবা আশ্রম নামে পরিচিত হন এবং কৌস্তুরবা গান্ধী স্মৃতি ন্যাসকে দান দেয়া হন। এই আশ্রমে তিনি আর্থিকভাবে পিছিয়ে পড়া মহিলাদের কুটির শিল্পের প্রশিক্ষণ দিয়েছিলেন । তিনি গ্রামের দু:খী মহিলাদের স্বাবলম্বী করার উদ্দেশ্যে বিভিন্ন কর্মপন্থা হাতে নিয়েছিলেন। তিনি কয়েকটি প্রতিষ্ঠান প্রতিষ্ঠা করেছিলেন, তারে মধ্যে গ্রাম সেবিকা বিদ্যালয়, কৌস্তুরবা কল্যান কেন্দ্র, গৌহাটী কটাই মণ্ডল, গুয়াহাটী যুবক সেবাদল এবং গো-সেবা সমিতি অন্যতম।
১৯৫৪ সালে যখন ভারত সরকার পদ্ম সম্মাননা আরম্ভ করে, অমলপ্রভাই প্রথম পদ্মশ্রী লাভ করা ভারতীয়দের মধ্যে অন্যতম রূপে পরিগণিত হন। "সামাজিক গঠনমূলক কাজ বাড়াতে সর্বোৎকৃষ্ট অবদানের জন্য" তাঁকে ১৯৮১ সালে যমুনালাল বাজাজ পুরস্কার প্রদান করা হয়। পরবর্তীতে ভারত সরকার তাঁকে দ্বিতীয় সর্বোচ্চ অসামরিক সম্মান পদ্ম বিভূষণ পুরস্কার প্রদান করেছিলেন। কিন্তু রাজ-সম্মানের প্রতি অনীহার জন্য তিনি এই পুরস্কার গ্রহণ করেননি। তাঁর জীবন এবং কর্মরাজি উল্লেখিত একটি জীবনী গ্রন্থ ১৯৮৯ সালে, অর্থাৎ তাঁর মৃত্যুর পরে প্রকাশিত হয়।
অসম সরকার-এর সমাজ কল্যাণ বিভাগে তাঁর নামে "অমলপ্রভা দাস পুরস্কার" ২০১৩ সাল থেকে প্রবর্তন করেন সমাজের জন্য নিঃস্বার্থ এবং উৎকৃষ্ট অগ্রসরমান ব্যক্তিকে এই পুরস্কার প্রদান করা হয়। এই বিভাগে তাঁর জীবন আধারিত একটি তথ্যচিত্র The প্রস্তুত করার প্রয়াস চলছে।
স্নেহ দেবী
স্নেহ দেবী (১৯১৬-৫ অক্টোবর, ১৯৯০) ছিলেন একজন অসমীয়া সাহিত্যিক এবং মরোণোত্তর সাহিত্য আকাডেমি পুরস্কার-এ সম্মানিত ব্যক্তি।
১৯১৬ সালে আসামের যোরহাটে স্নেহ দেবীর জন্ম হয়। তাঁর পিতার নাম ছিল নন্দধর বরুয়া এবং মাতার নাম ছিল কিরণময়ী দেবী। পঞ্চম শ্রেণীতে তিনি তাঁর আনুষ্ঠানিক শিক্ষা সমাপ্ত করে ছোটবেলাতেই বিবাহসূত্রে আবদ্ধ হন।
১৯৫৩ সালে ‘জোবারর পাছত’ নামে একটা গল্প লিখে রামধেনুর সহযোগিতায় স্নেহ দেবী প্রথমবারের জন্য সাহিত্য জগতে আত্মপ্রকাশ করেন।১৯৯০ সালে তাঁকে মরোণোত্তরভাবে সাহিত্য আকাডেমি পুরস্কার প্রদান করে সম্মানিত করা হয়।
১৯৯০ সালের ৫ অক্টোবর তারিখে যোরহাটে স্নেহ দেবী মারা যান।
মেগান শুট
মেগান লুইজ শুট (; জন্ম: ১৫ জানুয়ারি, ১৯৯৩) দক্ষিণ অস্ট্রেলিয়ার অ্যাডিলেডে জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। ২০১২ সাল থেকে অস্ট্রেলিয়া ক্রিকেট দলের অন্যতম সদস্য তিনি। ঘরোয়া ক্রিকেটে সাউথ অস্ট্রেলিয়ান স্কর্পিয়ন্স ও অ্যাডিলেড স্ট্রাইকার্সের পক্ষে খেলছেন মেগান শুট। কাউন্টি ক্রিকেটে নটিংহ্যামশায়ারের পক্ষে খেলাসহ অস্ট্রেলিয়া অনূর্ধ্ব-২১ দলে খেলেছেন তিনি। দলে তিনি মূলতঃ বোলারের দায়িত্ব পালন করে থাকেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে ব্যাটিং করে থাকেন তিনি।
২০০৯ সালে সাউথ অস্ট্রেলিয়ান স্কর্পিয়ন্স দলে খেলছেন। ১৭ ডিসেম্বর, ২০১২ তারিখে সিডনিতে সফরকারী নিউজিল্যান্ডের বিপক্ষে ওডিআই অভিষেক হয় তার। প্রথম খেলাতেই বেশ ব্যয়বহুল বোলিং করেন। পাঁচ ওভারে ৩৩ রান দেন। পরের খেলায় অবশ্য একই দলের বিপক্ষে দুই উইকেট পান। এরফলে ইএসপিএনক্রিকইনফোর মহিলা ক্রিকেটের পর্যালোচনায় অন্যতম স্থান অধিকার করেন। একই দলের বিপক্ষে মেলবোর্নে ২২ জানুয়ারি, ২০১৩ তারিখে টুয়েন্টি২০ আন্তর্জাতিকে অভিষিক্ত হন তিনি। ১১ আগস্ট, ২০১৩ তারিখে ওর্মস্লিতে ইংল্যান্ডের বিপক্ষে তার টেস্ট অভিষেক ঘটে।
২০১৩ সালের ক্রিকেট বিশ্বকাপে অস্ট্রেলিয়া দলের প্রতিনিধিত্ব করেন। তবে, ইএসপিএনক্রিকইনফোর জেনি রোসলারের মতে, অস্ট্রেলিয়ার বোলারের অপর্যাপ্ততাই তার অন্তর্ভূক্তির প্রধান কারণ ছিল। ঐ বিশ্বকাপ অস্ট্রেলিয়ার অংশগ্রহণকৃত নির্ধারিত সাত খেলার প্রত্যেকটিতেই তার সপ্রতিভ ভূমিকা ছিল তার। ৪.১৩ ইকোনমিতে ১৫ উইকেট পান। প্রত্যেক খেলাতেই কমপক্ষে একটি উইকেট তুলে নেয়ার গৌরব অর্জন করেন। এরফলে প্রতিযোগিতার যে-কোন বোলারের তুলনায় তিনি সর্বাগ্রে ছিলেন।
ডেইলি টেলিগ্রাফ তার এ উত্তরণকে ক্লাব ক্রিকেট খেলার ফসলরূপে বিবেচনা করে মন্তব্য প্রকাশ করে। কিন্তু শুট ভারতে তার সুইং বোলিংয়ে আর্দ্রতাকে অন্যতম নিয়ামক শক্তিরূপে আখ্যায়িত করেন। চূড়ান্ত খেলায় ওয়েস্ট ইন্ডিজের বিপক্ষে বোলিং উদ্বোধনে নেমে তিন ৩৮ রান খরচায় দুই উইকেট পান। এরফলে তার দল ১১৪ রানের বিরাট ব্যবধানে জয়ী হয়ে শিরোপা লাভ করে। গ্রুপ পর্বের খেলায় নিউজিল্যান্ডের বিপক্ষে ৩/৪০ পান।
জুন, ২০১৫ সালে ইংল্যান্ডে অনুষ্ঠিত মহিলাদের অ্যাশেজ সিরিজে সফরকারী অস্ট্রেলিয়ার অন্যতম সদস্যরূপে ঘোষিত হন।
ভারতে অনুষ্ঠিত ২০১৬ আইসিসি মহিলা বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে মেগ ল্যানিংকে অধিনায়কত্ব করে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ অস্ট্রেলিয়া দলের সদস্যদের তালিকা প্রকাশ করে। এতে তিনিও অন্যতম সদস্য মনোনীত হন। ৩০ মার্চ, ২০১৬ তারিখে ফিরোজ শাহ কোটলা মাঠে অনুষ্ঠিত ১ম সেমি-ফাইনালে ইংল্যান্ডকে নাটকীয়ভাবে ৫ রানে পরাজিত করে অস্ট্রেলিয়া দল। এতে তিনি নির্ধারিত ৪ ওভারে তিনি ২/১৫ পান। কিন্তু চূড়ান্ত খেলায় ওয়েস্ট ইন্ডিজের কাছে ৮ উইকেটে পরাজিত হয় তার দল।
আলাসিঙ্গা পেরুমল
আলাসিঙ্গা পেরুমল (১৮৬৫ – ১১ মে ১৯০৯) বেদান্তের একজন প্রচারক এবং স্বামী বিবেকানন্দের একজন উৎসাহী সমর্থক ছিলেন। তিনি মহীসূরে চিক্কামাগালুরে এক বৈষ্ণব পরিবারে জন্ম নেন। মাদ্রাজে পড়াশোনা করেন। বিজ্ঞানে স্নাতক পর্যায় শেষ করে বিদ্যালয়ের শিক্ষক হিসেবে কর্মজীবন শুরু করেন।
১৮৯০-৯১ সালে তিনি খবর পান যে ১৮৯৩ সালে বিশ্ব ধর্ম সংসদ অনুষ্ঠিত হবে। আলাসিঙ্গা ও তাঁর বন্ধুরা মনে করলেন যেটি এটি ছিল হিন্দুধর্ম ও বেদান্তের আদর্শগুলি বিশ্বের দরবারে উপস্থাপন করার এক চমৎকার সুযোগ। ১৮৯২ সালে স্বামী বিবেকানন্দ যখন মাদ্রাজ সফরে যান, তখন আলাসিঙ্গা ও তাঁর বন্ধুরা তাঁর সাথে সাক্ষাৎ করেন এবং সাথে সাথে অনুভব করেন যে বিবেকানন্দই সেই সংসদে ভারতকে প্রতিনিধিত্ব করার সবচেয়ে যোগ্য ব্যক্তি। তাঁরা বিবেকানন্দের সফরের জন্য অর্থ সংগ্রহে নেমে পড়েন। ১৮৯৩ সালে বিবেকানন্দ মার্কিন যুক্তরাষ্ট্র থেকে অর্থ সংকটের কথা জানালে আলাসিঙ্গা এক ব্যবসায়ীর কাছ থেকে ১০০০ রুপি ধার করেন এবং এমনকি তাঁর স্ত্রীর সোনার গহনাও বিক্রী করে বিবেকানন্দের জন্য অর্থের ব্যবস্থা করেন।
১৮৯৬ সালে বিবেকানন্দের উৎসাহে আলাসিঙ্গা ধর্মীয় গবেষণাধর্মী পত্রিকা "ব্রাহ্মবাদীন" প্রকাশ করা শুরু করেন। পত্রিকাটি ১৯১৪ সাল পর্যন্ত প্রকাশিত হয়। আলাসিঙ্গা মাত্র ৪৪ বছর বয়সে ১৯০৯ সালের ১১ই মে মৃত্যুবরণ করেন।
ধামরাই পৌরসভা
ধামরাই পৌরসভা ঢাকা বিভাগের ঢাকা জেলার অন্তর্গত ধামরাই উপজেলার একটি প্রশাসনিক অঞ্চল। ১৯৯৯ সালে ধামরাই পৌরসভা গঠিত হয়। এটি দ্বিতীয় শ্রেণির (খ শ্রেণি) পৌরসভা। পৌরসভাটি নয়টি ওয়ার্ড ও ১২টি মৌজা নিয়ে গঠিত। মৌজাগুলো হল- কায়েতপাড়া, ধামরাই, লাকুড়িয়াপাড়া, কাজীপুর, শিয়ালতারা, দক্ষিণপাড়া, কুমড়াইল, ইসলামপুর, পূর্বপঞ্চাশ, ছয়বাড়ীয়া, ছোট চন্দ্রাইল এবং শরীফবাগ।
দোহার পৌরসভা
দোহার পৌরসভা ঢাকা বিভাগের ঢাকা জেলার অন্তর্গত দোহার উপজেলার একটি প্রশাসনিক অঞ্চল। এ উপজেলার জয়পাড়া, রাইপাড়া ও সুতারপাড়া ইউনিয়নের আংশিক অংশ নিয়ে ২০০০ সালে দোহার পৌরসভা প্রতিষ্ঠিত হয়। এর উত্তরে রয়েছে রাইপাড়া ইউনিয়ন, দক্ষিণে সুতারপাড়া, পূর্বে সুতারপাড়া ও বিলাশপুর এবং পশ্চিমে মাহমুদপুর ইউনিয়ন। এটি প্রথম শ্রেণির ('ক' শ্রেণি) পৌরসভা।
মুহাম্মদ ইবনে সিরিন
মুহাম্মদ ইবনে সিরিন (আরবি ভাষা محمد بن سيرين) (জন্ম বসরা) ৮ম শতকের একজন মুসলিম স্বপ্নের অর্থ বিশারদ ছিলেন।
বিলুপ্ত কুকুরের জাতের তালিকা
পূর্বে বিভিন্ন কুকুরের জাত থাকলেও অনেক গুলো বিলুপ্ত হয়েগিয়েছে। এই তালিকায় বিলুপ্ত কুকুরের জাত সমূহের নাম দেয়া হল।
অ্যালায়েন্স এয়ার (ভারত)
এয়ার ইন্ডিয়া রিজনাল হলো ভারতের একটি স্বল্প খরচের বিমান পরিষেবা প্রদানকারী সংস্থা। এটি এল্যায়েন্স এয়ার নামে ১৯৯৬ সালে গঠিত হয় এয়ার ইন্ডিয়ার সহযোগি হিসাবে। 
বর্তমানে এই সংস্থার বিমান বহরে ১৭ টি বিমান রয়েছে। বিমানগুলি ৭০ ও ৪৮ আসন বিশিষ্ট। এর সদর দপ্তর দিল্লিতে অবস্থিত। এই বিমান সংস্থা ৩৪ টি গন্তব্যস্থলে বিমান চালায়।
এই বিমান সংস্থাটি গঠিত হয় "ইন্ডিয়ান এয়ারলাইন্সের" সহযোগি হিসাবে এলায়েন্স এয়ার নামে। এটি ১লা এপ্রিল ১৯৯৬ সালে গঠিত হয় তথা ২১-এ জুন, ১৯৯৬ সালে বিমান পরিষেবা আরম্ভ করে। এর পর ইন্ডিয়ান এয়ারলাইন্স যখন এয়ার ইন্ডিয়া হিসাবে পরিচালিত হতে থাকে তখন এলায়েন্স এয়ার, এয়ার ইন্ডিয়া রিজনাল হিসাবে কার্যক্রম শুরু করে।
এয়ার ইন্ডিয়া রিজনাল ৩৪ টি গন্তব্যস্থলে বিমান পরিচালনা করে। এর প্রধান ঘাটি গুলি হলোঃ কলকাতা, মুম্বই, ব্যাঙ্গালোর, দিল্লি, হায়দ্রাবাদ।
এপ্রিল ২০১৮ সাল অনুযায়ী এলায়েন্স এয়ার নিম্নলিখিত বিমানগুলি পরিচালনা করে:
ট্রাইডেন্ট হোটেল
ট্রাইডেন্ট হোটেল দ্যা ওবেরয় গ্রুপ এর মালিকানধীন এবং তাদের দ্বারা পরিচালিত পাঁচ তারকা হোটেল৷ বর্তমানে ভারতে দশটি ট্রাইডেন্ট হোটেল হোটেল রয়েছে৷ ভারতের যে স্থানগুলোতে ট্রাইডেন্ট হোটেল রয়েছে, সে স্থানগুলো হলো মুম্বাই এর বন্দ্র কুরলা এবং নারিম্যান পয়েন্টে, গুড়গাঁও(দিল্লী ন্যাশনাল ক্যাপিটাল রিজিওন), হায়দ্রাবাদ, চেন্নাই, ভুবনেশ্বর, কোচিন, আগ্রা, জয়পুর এবং উদয়পুরে৷ ওবেরয় গ্রুপ সৌদি আরবের জেদ্দাতেও একটি ট্রাইডেন্ট হোটেল পরিচালনা করে থাকে৷
হোটেল ভবনটি ৩৫ তলা উচ্চতাবিশিষ্ট এবং এতে ৫৫৫ টি প্রশস্থ গেস্ট রুম ও স্যুইট রয়েছে৷ অতিথিদের অবস্থানের জন্য ৭ শ্রেণির কামরার ব্যবস্থা রয়েছে৷ কক্ষগুলো হলো সুপিরিয়র কক্ষ, প্রিমিয়াম ওশান ভিউ রুম, ট্রাইডেন্ট ক্লাব রুম, ট্রাইডেন্ট এক্সিকিউটিভ রুম, ডিলাক্স স্যুইট, ট্রাইডেন্ট স্পেশাল স্যুইট এবং একটি প্রেসিডেন্সিয়াল স্যুইট৷ বিভিন্ন রুমের সুবিধাদি এবং ভাড়া ভিন্ন ভিন্ন৷ হোটেলটিতে বিশেষ স্যুইট, রেস্টুরেন্ট রয়েছে যেখানে বিভিন্ন সুস্বাদু ভারতীয় এবং ইতালীয় খাবার পরিবেশিত হয়৷ রেস্টুরেন্টগুলোতে বিভিন্ন ধরণের মিষ্টান্ন, স্যান্ডউইচ এবং পানীয় পাওয়া যায়৷ অপিয়াম ডেন এ ওয়াইনসহ বিভিন্ন ধরণের পানীয় পাওয়া যায়৷ হোটেলটিতে সব ধরণের ইভেন্ট আয়োজনের জন্য ১০,০০০ বর্গফুটের একটি কনফারেন্স হল রয়েছে, যেখানে অতি সহজেই ৭০০ অতিথি একত্রে সমবেত হতে পারে৷ এখানে একটি বিশেষ মিটিং হলও রয়েছে, যেখানে ৬ থেকে ১৪ জন লোক মিটিং এর জন্য সমবেত হতে পারে৷ হোটেলটিতে অতিথিদের আরামদায়ক অবস্থানের লক্ষ্যে আধুনিক উপকরণ ও সুযোগ-সুবিধা বিদ্যমান৷ এছাড়াও হোটেলটিতে বিউটি থেরাপি, সুইমিং পুল, জিম ইত্যাদি সুযোগ-সুবিধাও রয়েছে৷
হোটেলটিতে ২০০৮ সালে লস্কর-ই-তাইয়েবা দলের দশজন সদস্য দ্বারা সন্ত্রাসী হামলা চালানো হয়৷ সন্ত্রাসী দল হোটেলে বোমা বিস্ফোরণ ও গোলাগুলির মতো ন্যাক্কারজনক ঘটনা ঘটায়৷
সৌন্দর্য প্রতিযোগিতার তালিকা
এটি সারা বিশ্বে সংগঠিত একটি আন্তর্জাতিক সৌন্দর্য প্রতিযোগিতার তালিকা। একটি সৌন্দর্য প্রতিযোগীতায় ঐতিহ্যগতভাবে প্রতিযোগীদের শারীরিক গঠন সৌন্দর্য্য এর প্রতিই বিচার করা হয়, তবে প্রতিযোগিতার পরিবেশ ও প্রকৃতির উপর ভিত্তি করে বিভিন্ন সময় প্রতিযোগীর ব্যক্তিত্ব, বুদ্ধিমত্তা, প্রতিভা এবং বিচারকদের প্রশ্ন-উত্তরের প্রকাশভঙ্গীকে বিচারের গৌণ মানদণ্ড হিসাবে নেওয়া হয়। সৌন্দয্য প্রতিযোগিতা শব্দটি প্রায় অনিবার্যভাবে শুধুমাত্র নারী ও মেয়েশিশুদের জন্য অনুষ্ঠিত প্রতিযোগিতা বোঝায়, বড় চারটি আন্তর্জাতিক সৌন্দর্য প্রতিযোগিতাই এর যথার্থ উৎকৃষ্ট উদাহারন।
অনুরূপ পুরুষ বা ছেলেরা অংশগ্রহণ করা প্রতিযোগিতাকে বডিবিল্ডিং প্রতিযোগিতা বলা হয়।
বিশ্বের চারটি প্রধান সৌন্দর্য প্রতিযোগিতার তালিকা নিন্মে দেওয়া হইল, বর্ণ ক্রম অনুযায়ী
কিছু আন্তর্জাতিক প্রতিযোগিতার তালিকা যা আপাত ক্ষুদ্র আকারে অনুষ্ঠিত হয়।  বর্ণক্রম অনুযায়ী:
গৃহপালিত প্রাণীদের তালিকা
গৃহপালিত বিভিন্ন প্রাণীর জাতের নামের তালিকা।
কনীনিকা শনাক্তকরণ
কনীনিকা শনাক্তকরণ () একটি স্বয়ংক্রিয় বায়োমেট্রিক শনাক্তকরণ পদ্ধতি যা কোন ব্যাক্তির চোখের কনীনিকার স্থিতিশীল বা চলমান বা উভয় ধরণের চিত্রে গাণিতিক বিন্যাস শনাক্ত করার মাধ্যমে কাজ করে। চোখের কনীনিকার এই জটিল বিন্যাসগুলি অদ্বিতীয় ও স্থিতিশীল হয় এবং কিছুদূর থেকে দেখা যায়।
হাবিবুর রহমান (বীর প্রতীক)
শহীদ হাবিবুর রহমান (জন্ম: ১৯৫৩ - মৃত্যু: ২৬ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
হাবিবুর রহমানের জন্ম কুষ্টিয়া জেলার দৌলতপুর উপজেলার শেরপুর গ্রামে। তিনি অবিবাহিত ছিলেন। তাঁর বাবার নাম মেহের আলী মণ্ডল এবং মায়ের নাম রাহেলা বেগম।
১৯৭১ সালে শিক্ষার্থী ছিলেন হাবিবুর রহমান। দৌলতপুর উপজেলার বাড়াগাংদিয়া হাইস্কুলের দশম শ্রেণীর ছাত্র ছিলেন তিনি। মুক্তিযুদ্ধ শুরু হলে জুন মাসের প্রথম দিকে ভারতে গিয়ে মুক্তিবাহিনীতে যোগ দেন। প্রশিক্ষণ শেষে যুদ্ধ করেন ৮ নম্বর সেক্টরের শিকারপুর সাব সেক্টরে। কুষ্টিয়া জেলার দৌলতপুর, মিরপুর, গাংনী উপজেলার বিভিন্ন স্থানে সাহসিকতার সঙ্গে গেরিলা যুদ্ধ করেন তিনি।
১৯৭১ সালের ২৬ নভেম্বর কুষ্টিয়া জেলার দৌলতপুর উপজেলার অন্তর্গত শেরপুর গ্রামে সেপ্টেম্বর মাসের পর মুক্তিযোদ্ধারা ভারত থেকে সীমান্ত অতিক্রম করে বৃহত্তর কুষ্টিয়া অঞ্চলে একের পর এক গেরিলা অপারেশন করতে থাকেন। অবস্থানগত কারণে কুষ্টিয়ার দৌলতপুরের বিভিন্ন স্থানে ছিল মুক্তিযোদ্ধাদের গোপন অস্থায়ী ক্যাম্প। মুক্তিযোদ্ধারা এসব ক্যাম্পে অবস্থান করে পাকিস্তান সেনাবাহিনী ও তাদের এ দেশীয় সহযোগী রাজাকারদের ওপর প্রায়ই ঝটিকা আক্রমণ চালাতেন। এরই ধারাবাহিকতায় ২৬ নভেম্বর মুক্তিযোদ্ধাদের একটি ছোট দল শেরপুরে পাকিস্তান সেনাবাহিনীর টহল দলের ওপর আকস্মিক আক্রমণ চালায়। পাকিস্তানি সেনারা গুলির আওতায় আসামাত্র গর্জে উঠল হাবিবুর রহমানের অস্ত্র। তাঁর সহযোদ্ধাদের অস্ত্রও একসঙ্গে গর্জে উঠল। এমন হঠাৎ আক্রমণে হকচকিত হয়ে পড়ে পাকিস্তানি সেনারা। তবে দ্রুতই তারা এ অবস্থা কাটিয়ে পাল্টা আক্রমণ শুরু করল। শুরু হয়ে গেল দুই পক্ষের তুমুল যুদ্ধ। হাবিবুর রহমান সাহসিকতার সঙ্গে লড়াই করছিলেন। হঠাৎ পাকিস্তানি সেনাদের কয়েকটি গুলি এসে লাগল তাঁর শরীরে। ঢলে পড়লেন মাটিতে। 
মুক্তিযোদ্ধারা সেখানে অ্যামবুশ (ফাঁদ) পেতে অপেক্ষা করছিলেন। পাকিস্তানি সেনারা অ্যামবুশের মধ্যে আসামাত্র মুক্তিযোদ্ধারা একযোগে গুলি শুরু করেন। আকস্মিক আক্রমণে পাকিস্তানি সেনারা প্রথম হকচকিত হয়ে পড়লেও কিছুক্ষণের মধ্যেই সুবিধাজনক অবস্থান নিয়ে পাল্টা আক্রমণ শুরু করে। দুই দলের মধ্যে অনেকক্ষণ যুদ্ধ হয়। এই যুদ্ধে হাবিবুর রহমান যথেষ্ট বীরত্ব ও সাহস প্রদর্শন করেন।
মুক্তিযোদ্ধারা ছিলেন সংখ্যায় কম। উন্নত অস্ত্রশস্ত্রও তেমন ছিল না। অন্যদিকে পাকিস্তানি সেনারা ছিল ভারী অস্ত্রশস্ত্রে সজ্জিত। যুদ্ধের একপর্যায়ে পাকিস্তানি সেনারা বেপরোয়াভাবে পাল্টা আক্রমণ শুরু করে। তখন মুক্তিযোদ্ধারা কিছুটা বেকায়দায় পড়ে যান। এমন অবস্থায় হাবিবুর রহমানসহ কয়েকজন সাহসিকতার সঙ্গে পাকিস্তানি সেনাদের মোকাবিলা করছিলেন। তাঁদের সাহসিকতায় পাকিস্তানি সেনাদের আক্রমণের তীব্রতা কিছুটা কমে যায়। পরিস্থিতি যখন মুক্তিযোদ্ধাদের অনুকূলে আসছে, ঠিক তখনই হঠাৎ গুলিবিদ্ধ হন হাবিবুর রহমান। পাকিস্তানিদের হাতে ধরা পড়েন তাঁর এক সহযোদ্ধা। গুলিবিদ্ধ হওয়ার কিছুক্ষণের মধ্যেই হাবিবুর রহমান মারা যান। শেরপুর ছিল হাবিবুর রহমানের নিজ গ্রাম।
কুইচৌ
কুইচৌ গণপ্রজাতন্ত্রী চীনের একটি প্রদেশ। এটি দেশটির দক্ষিণ-পশ্চিম অংশে অবস্থিত। প্রদেশটির রাজধানী শহরের নাম কুইয়াং। মোট অভ্যন্তরীন উৎপাদন ও মানব উন্নয়ন সূচকের নিরিখে এটি চীনের দরিদ্রতম প্রদেশ।
বৈষ্ণব পদাবলীর কবিদের তালিকা (বর্ণানুক্রমিক)
এটি মধ্যযুগীয় বাংলা সাহিত্যের অন্তর্গত বৈষ্ণব পদাবলির কবি বা পদকর্তাদের একটি বর্ণানুক্রমিক তালিকা। তালিকায় বিদ্যাপতি ও চণ্ডীদাস ব্যতীত সকল পদকর্তাই চৈতন্য মহাপ্রভুর সমসাময়িক অথবা পরবর্তী। তালিকাটি "পদকল্পতরু", "রসমঞ্জরী", "গীতচিন্তামণি", "পদকল্পলতিকা" প্রভৃতি বৈষ্ণব সংগ্রহপুস্তক অবলম্বনে তৈরি করা হয়েছে। পদকর্তাদের নামের পাশে তাঁদের রচিত পদাবলীর প্রাপ্ত পদসংখ্যা উল্লিখিত হল।
কামালজিৎ সাঁধু
কামালজিৎ সাঁধু একজন প্রাক্তন ভারতীয় ক্রীড়াবিদ যিনি দেশের হয়ে প্রথম মহিলা হিসেবে এশিয়ান গেমসে সোনা জেতেন।
ব্যাংকক এশিয়ান গেমসে ৫৭.৩ সেকেন্ডে ৪০০ মিটার দৌড়ে উনি সোনা জয় করেন। ১৯৭১ সালে ইতালির তুরিনে অনুষ্ঠিত ওয়ার্ল্ড ইউনিভার্সিটি গেমসে ৪০০ মিটারে উনি চূড়ান্ত পর্যায়ে পৌছন। ১৯৭২ মিউনিখ অলিম্পিকে উনি মহিলাদের ৪০০ মিটার দৌড়ে অংশ নেন। ১৯৭৩ সালে পেশাদার ক্রীড়াবিদ হিসাবে উনি অবসর নেন।
কামালজিৎ জাতীয় স্তরে বাস্কেটবল এবং বিশ্ববিদ্যালয় স্তরে হকি খেলাতেও অংশগ্রহণ করেছেন। ১৯৮২ এশিয়ান গেমসে উনি ভারতীয় মহিলা স্বল্পদূরত্ব দৌড় দলের প্রশিক্ষক ছিলেন।
১৯৭১ সালে উনি ভারত সরকার দ্বারা পদ্মশ্রী সন্মানে ভূষিত হন।
জয়পুর আন্তর্জাতিক বিমানবন্দর
জয়পুর আন্তর্জাতিক বিমানবন্দর হল জয়পুরের একটি বিমানবন্দর। এটি রাজস্থানের প্রধান বিমানবন্দর। জয়পুর বিমানবন্দর ২০১৫ ও ২০১৬ সালে, বছরে ২ থেকে ৫ মিলিয়ন যাত্রী পরিবহনকারী বিমানবন্দর বিভাগে প্রথম স্থান অধিকার করেছে ।
এই বিমানবন্দরটি জয়পুর শহর থেকে ১৩ কিমি দূরে সাংগানের এর দক্ষিণ শহরতলীতে অবস্থিত। বিমানবন্দরের অসামরিক ক্ষেত্রটিতে ১৪টি বিমান দাঁড়াতে পারে এবং নতুন টার্মিনাল ভবন একসঙ্গে ১০০০জন পর্যন্ত যাত্রীর সহায়তা করতে পারে।
জয়পুর আন্তর্জাতিক বিমানবন্দর দুটি রানওয়ে নিয়ে গঠিত; প্রথম রানওয়ে (১৫/৩৩) ৫,২২৩ ফুট (১,৫৯২ মিটার) দীর্ঘ এবং দ্বিতীয় রানওয়ে (৯/২৭) ১১,৫০০ ফুট (৩,৫০০ মি) দীর্ঘ। ১৫ই সেপ্টেম্বর ২০১৬ সালে, বোয়িং ৭৪৭-এর মতো বড় বিমান পরিচালনা করার জন্য রানওয়ে ৯/২৭ কে ৯,১৪৭ ফুট (২,৭৯৬ মিটার) থেকে ১১,৫০০ ফুট (৩,৫০০ মিটার) পর্যন্ত সম্প্রসারণ করার পর, বোয়িং ৭৭৭ বিমান পরিচালনা করার জন্য রানওয়ে ৯/২৭ চালু হয়ে যায়। রানওয়ে ৯/২৭ হল ক্যাট-৩বি বিভাগে যন্ত্রের অবতরণ ব্যবস্থা (ILS) অনুবর্তী। এই পদ্ধতিতে এটি কুয়াশার সময় রানওয়ের ৫০ মিটার (১৬০ ফুট) দৃশ্যমানতা পরিসীমায় (আরভিআর) উড়োজাহাজ অবতরণ করাতে পারে। এর আগে, বিমানসংস্থাগুলিকে বর্ধিত নিরাপত্তা প্রদান এবং অন্য বিমানবন্দরে সরিয়ে নেওয়া এড়িয়ে বিমানসংস্থাকে উপকৃত করে কর্মক্ষমতা ও পরিবেশগত দক্ষতা বৃদ্ধির উদ্দেশ্যে এটি ৫৫০ মিটার (১,৮০০ফুট) ছিল। ক্যাট ৩বি ৮ই ডিসেম্বর ২০১৬ থেকে চালু হয়ে যায়। জয়পুর বিমানবন্দরটিতে বিমানের ট্র্যাফিক মোকাবেলা করার জন্য রানওয়ে ৯/২৭ এর সমান্তরাল একটি ট্যাক্সিওয়ে পরিকল্পনা করা হয়েছে । কাজটি শেষ হবে ২০১৮ সালের মে মাসে। সমাপ্ত হওয়ার পর বিমানবন্দরটি এক ঘন্টায় ১৬ টি উড়ান পরিচালনা করতে সক্ষম হবে। বিমানবন্দরটিতে শুধুমাত্র একটি রানওয়ে বিমানের উড্ডয়ন এবং অবতরণ পরিচালনা করে থাকে। বহু দিন ধরে প্রথম রানওয়ে উড্ডয়ন এবং অবতরণের জন্য ব্যবহার করা হয় না।
টার্মিনাল-১ জুলাই ২০১৩ সাল পর্যন্ত আন্তর্জাতিক উড়ান পরিচালনা করতে ব্যবহৃত হত। যখন বিমান কর্তৃপক্ষ নতুন নির্মিত টার্মিনাল ২ থেকে আন্তর্জাতিক উড়ান পরিচালনার সিদ্ধান্ত নেয় হয়, তখন থেকে টার্মিনাল ১ পণ্য পরিবহনের জন্য সংরক্ষিত হয়। চার বছর পর, ২০১৭ সালে, টার্মিনাল ২ তে যাত্রীদের চাপ বৃদ্ধির কারণে বিমানবন্দর কর্তৃপক্ষ পুরনো টার্মিনাল থেকে বাণিজ্যিক উড়ান পরিচালনা শুরু করার প্রস্তুতি নেয় । বর্তমানে হজযাত্রী এবং পণ্যবাহী উড়ানগুলি টার্মিনাল ১ থেকে পরিচালিত হয়। টার্মিনাল ১ থেকে উড়ান চালানোর জন্য পণ্য পরিবহনের একটি অংশ এখানে থেকে স্থানান্তরিত করতে হবে। টার্মিনাল সংস্কারের কাজ ২০১৭ সালের ডিসেম্বরে শুরু হয় এবং ২০১৮ সালের সেপ্টেম্বরে সেটি কার্যকর করার পরিকল্পনা রয়েছে। সংস্কার সম্পন্ন হওয়ার পর টার্মিন্যাল ১ সম্পূর্ণ আধুনিক হয়ে যাবে এবং ১৮ হাজার বর্গ মিটার পর্যন্ত প্রসারিত হবে এবং তখন এখানে কেবলমাত্র আন্তর্জাতিক বিমানের প্রস্থান ও আগমন হবে।
বর্তমান টার্মিনাল ২কে প্রতি পাশে প্রস্থে প্রায় ২০ মিটার প্রসারিত করা হবে। প্রস্থান বিভাগে একটি নতুন হল তৈরি করা হবে এবং যাত্রী পরিবহন আরামদায়ক করার জন্য ২টি নতুন এ্যারোব্রিজের সাথে আগমন বিভাগের জন্য ৩টি কনভেয়ার বেল্ট স্থাপন করা হবে। কাজটি ২০১৮ সালের ডিসেম্বরের আগে শেষ করার কথা আছে।
জয়পুর আন্তর্জাতিক বিমানবন্দরে ১.৮ মেগাওয়াট সৌরবিদ্যুৎ উৎপাদন কেন্দ্র আছে যা এয়ারপোর্টের শক্তির প্রয়োজনীয়তার ৬০-৭০% পূরণ করে। এটি বিমানবন্দরের খরচ বাঁচাবে।
বাউরা ইউনিয়ন
বাউরা ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৩।
পাটগ্রাম উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৭১২৩ একর বা ২৮.৮১ বর্গকিলোমিটার।
বাউরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বাউরা ইউনিয়নের মোট জনসংখ্যা ছিল ২৮৪৩৯ জন, যারা ৬২১২ টি পরিবারে বসবাস করে, যার মধ্যে পুরুষ হল ১৪২০৮ জন এবং নারী হল ১৪২৩১ জন।
বাউরা ইউনিয়নের গড় স্বাক্ষরতা হার ৪৬.৮%। তার মধ্যে নারী শিক্ষার হার ৪৫.১% এবং পুরুষ শিক্ষার হার ৪৮.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বাউরা ইউনিয়নের অর্থনীতি মূলত কৃষি নির্ভর।
অবনি চতুর্বেদী
অবনি চতুর্বেদী ভারতের প্রথম মহিলা লড়াকু পাইলট।  তিনি মধ্যপ্রদেশের রেবা জেলার বাসিন্দা।  চতুর্বেদীকে তাঁর  দুই সহযোগী মোহনা সিং এবং ভাবনা কণ্ঠের  সঙ্গে প্রথম বার লড়াকু পাইলট ঘোষণা করা হয়। এই তিনজনকে জুন ২০১৬ তে ভারতীয় বিমানবাহিনীর ফাইটার স্কোয়াড্রন হিসাবে যুক্ত করা হয়।  প্রতিরক্ষা মন্ত্রী মনোহর পারীর্কর দ্বারা তাঁদের আনুষ্ঠানিকভাবে  কমিশনে সংযুক্ত করা হয় ।
২২ বছর বয়সী চতুর্বেদী তাঁর  সম্পূর্ণ প্রশিক্ষণ হায়দ্রাবাদের এয়ার ফোর্স একাডেমী থেকে নেন। তিনি  মধ্যপ্রদেশের  শাহদোল জেলার একটি ছোট শহর দিয়োল্যান্ডে বিদ্যালয়ের পাঠ নেন। ২০১৪ সালে রাজস্থানের বনস্থলী বিশ্ববিদ্যালয় থেকে স্নাতক হবার পর তিনি ভারতীয় বায়ুসেনার পরীক্ষা পাশ করেন।
তাঁঁর বাবা মধ্যপ্রদেশ সরকারের  একজন প্রকৌশলী এবং মা একজন গৃহবধু। চতুর্বেদীর  টেনিস খেলা এবং চিত্রাঙ্কন পছন্দ। তিনি নিজের পরিবারের আর্মি অফিসারের থেকে অনুপ্রেরণা পেয়েছিলেন। কলেজের   ফ্লাইং ক্লাবে কয়েক ঘন্টা উড়ানের অভিজ্ঞতা চতুর্বেদীকে  ভারতীয় বিমান বাহিনীতে যোগদান করতে অনুপ্রাণিত করে।
এক বছরের প্রশিক্ষণ সম্পন্ন করার পর জুনে লড়াকু পাইলট হন।কর্ণাটকের বিদরে তৃতীয় পর্যায়ের প্রশিক্ষন শেষ হলে সুখোই এবং তেজাসের মত লড়াকু জেট চালাতে সক্ষম হবেন ।